මාවනැල්ල අධ්‍යාපන කලාපයේ රඹුක්කන කොට්ඨාසයේ පාසල් 13ක් මේ වසරේ අලුත්වැඩියා කිරිම සදහා කෝටි හයකට ආසන්න මුදලක් ඇස්තමේන්තු සකස් කිරිම සදහා නිර්දේශ කර තිබේ.2014 වර්ෂයේ පාසල් සංවර්ධන ව්‍යාපෘති යටතේ මහා විද්‍යාල 09ක් ප්‍රථමික විද්‍යාල 03 ක් කනිෂ්ඨ විද්‍යාල 02ක් සංවර්ධනය කිරිම සදහා ඇස්තමේන්තු සකස් කිරිමට රඹුක්කන ප්‍රා‍දේශිය ලේකම් කාර්යාලය වෙත මුදාහැර තිබේ.සබරගමු පළාත් ප්‍රධාන ඇමැති මහීපාල හේරත් මහතා සහ කෑගල්ල දිස්ත්‍රික් පාරල්මේන්තු මන්ත්‍රි කනක හේරත් යන මහත්වරුන් කළ ඉල්ලීමකට අනුව මේ පාසල් සදහා මුදල් ප්‍රථිපාදන වෙන් කිරිමට පියවර ගෙන තිබේ.බැද්දවෙල මහ විද්‍යාලය, දාරැල් උලුම් මුස්ලිම් විද්‍යාලය, මොලගොඩ ප්‍රාථමික විද්‍යාලය, හල්පිටිය ප්‍රාථමික විද්‍යාලය, අලුගොල්ල ප්‍රාථමික විද්‍යාලය, උඩගලදෙණිය වලගම්බා මහා විද්‍යාලය, පරපේ මහා විද්‍යාලය, තිස්මල්පොල මහා විද්‍යාලය, පුවක්මොටේ මහා විද්‍යාලය, පිටියේගම වහා විද්‍යාලය, දොඹේමඩ මහා කනිෂ්ඨ විද්‍යාලය සහ කඩිගමුව කනිෂ්ඨ විද්‍යාලය මේ පාසල් සංවර්ධනය කිරිම වැඩ සටහන යටතේ ව්‍යාපෘති ආරම්භ කිරිමට නියමිත පාසල් වේ.